singabi nalusuku lupakati ekusebenzeni ? Singene na ke embusweni wama Ngesi ngezi ndawo zombini ? Zibuze njalo upendule wena mfundi, uze londawo uyisingise nakwa- basecaleni kwako.

UKUHAMBELA PAMBILI,

P. J. MZIMBA.

Baninzi abantu abamhlope abamane bebuza ukuba oluhlanga luntsundu luhambela pambili, lubuya ngomva kusinina ?

1. Kute ngosuku lwamashumi omabini ku September, kwafuneka ndiye emazantsi Onxelo apo ihlangana kona imilanjana emitatu, i-Kwezana, i-Gxwetera, no Mxelo kulo mandla we Dike, kwi Fama ekutiwa yi De Aoop. Ndite tu kwiqawusi, lendlu ifulelve ngentsimbi ye zinki. Efanele ukuba amagumbi ayo mahlanu. Umninimzi ngu Budaza umfo ka Qunta, Umbo. Lomblaba ibiy fama ye Bulu. Mhla wawutenga lomhlaba lo Mbo, kwanga uyacita, kuba wawu- tengisa wonke umzi wakwa Qunta, lwasala usapo lulusizi. Abanye bati wati umzi umkulu, kufuyiwe, watengisa lomfo kwasala inkatyana zambini. Amanye amafuya amhleka an uyakutshona, namhlanje ungamangaliswa. Kulapo kuzinkomo zintle ziluhlobo lwase Mlungwini amangesi odwa. Asikuko kukutala yimbovane. Kuhlangene umninimzi nenkosikazi abantu abakuteleyo bobabiri. Nosapo lalomzi lonke, luyasebenza kakulu. Kulapo ikalika itshiswa kakulu. Indiboniswe umjelo wamanzi ukutsbwa pantsi kweliwa kufuneka ugqitiswe ngamajelo entsimbi aya kutengwa ngamashumi omabini eponti. Selezigqibile zonke indawo ezingamandla. Ndabona inzwana, umtyukata omde wotango lwamatye, lokunqabisa amasimi tzimpahleni. Ndingatinina. Lifama kanye. Inkomo zientiwe zonke; zisand’ ukusezwa iyeza lesidiya zonke. Bona batengisa emarkeni ngebotolo nangezinye intwanantwana zabo.
2. Kuluzuyo olukulu ukuba kute kwaku- vuleka ituta lokutenga imihlaba, ako namadoda antsundu atengayo. Ndiva kumandla wase Bofolo kukankanywa u-Bobi umfo ka Ntsbona, nomfo ongu Dukiso. Kuze kukankanywe umfo ka Maqubela u-Haihai, kwesika Mabandla, Emabeleni. Pesheya kwe Nciba bavakele baba linani, o-Gcingca, no Mqikela ka Mhlangeni, nomfo ka Adonisi wakwa Dlomo. Inkoliso yalamadoda zizityebi ezidala, amadoda akuteleyo. Kanjako ngamadoda anokukanya. Noko kunjalo elokuyala, kuba ndinga lemihlaba ayinge puluki kubo. Ize balumkele izibongo zamasela tywala, nezamanqenera. Ngumgibe lowo. Ize balumkele ukuti usapo lulibale kusila imiqomboti endaweni yokupehla lutengise

AMAZWANA KUBA SEBENZI ABA-
KOLIWEYO.

Into endiza kuteta ngayo ngabasebenzi abakoliweyo. Oko kukuti ndiza kuteta kubantu abasebemazi u-Yesu Kristu, abasebenga maKristu; kuba ukuba abakabi ngawo abana- kumsebenzela. Ngoko ke kubo bonke abaza- lwana abatandiweyo abafuna ukusebenzela Nkosi nditi elokuqala kufuneka ukuba nina nibe ningabase beyazi Nkosi.

Ukongezelela kwelo kubonakala kum ukuba kuyinto enkulu ukuba sikuqonde ukuba siku Kristu na okunene, ukuba sikwazi ukuba samkelekile kotandiweyo. Nditi kunq weneleka ukuba sazi ukuba izono zetu zixolelwe, ukuba sizalwe ngokutsha, ukuba sibe ngabantwana baka Tixo. Kunjalona ke ngati sonke tina base msebenzini we Nkosi ? Ndiyi singisa ke londawo kuwe ukuti zigqale into oyiyo ku Kristu. Yinto enkulu leyo. Uxuba akunjalo akuyi kuteta ngentliziyo exolileyo. Ungatini na xa umoni akubuza ngeliti, “ Uyazina wena ukuba ezako izono zixolelwe, ukuba uzelwe ngokutsha, ukuba ungunmntu ka Tixo?” Ukuba akunako

ukuti unguye, uya kuwupazamisa umsebenzi ka Tixo.

Indawo endiyi landelisayo yeyokuba,uxolo novuyo owawulufumene lusahleli. Masingabi ngaba luxolo lwemka emva kweveki ezimbalwa mhlaumbi emva kweminyaka emibini nemitatu; koko maluti uxolo novuyo noyolo Enkosini luye lusanda ngokwanda Kunjalo nake kuni bazalwana nodade abasebenzela i-Nkosi ? Kanikangele kwixesha lokuguquka kwenu. Ninakona ukuti luya lukula ngokukula uxolo novuyo lwenu ? Kube kufanele ukuba njalo. Ukuba akunjalo kwenziwa yintonina ? Mna ndiyayi bulela ndiyi dumisa i-Nkosi ukuba ndineminyaka emashumi mahlanu nje ndakolwayo lungapezulu namhla uxolo noko nwaba kwam koko ndandikuko kwiminyaka emashumi mahlanu edluleyo; okoke ndikukankanyela ukukutaza abazalwana nodade abasaqalayo, ukuze bazi ukuba abateti nto abati "Luza kubehle lupele uxolo novuyo lwabo !” Bekungafanele kuba njalo. Utando lwako belufanele ukunyuka, ukuba alunyuki mausazi isizatu sokuba kube njalo. Ndiya kunivelisela indawana ezinganikokelela ekubeni itamsanqa le Nkosi lihlale lihleli nani. Kwindawo yokuqala masiti kwase kulungeneni oluhambo lwetu sihlale intlalo yokutandaza. Sibe sifanele ukunyuka ekutandazeni okukona yandayo imihla yetu, sizise Enkosini ubutataka betu nokungabi ni kwetu, sicela uncedo, ukomelezwa, ukuboniswa nokukokelwa yiyo, ukuze sitwale iziqamo eziya kuyi zukisa. Masingakoliswa kuxakata iziqamo ezimashumi matatu, namatandatu nasitoba, masifune ukuxakata ikulu. Bazalwana masihlale silindele ukufumana izinto ezinkulu e-Nkosini ngokutandaza.

Kekaloku xa umntu atandazayo usukuba eteta ne Nkosi. Kuyi mfanelo ke ukuba siyivumele itete nati ngelizwi layo. Londawo yezibalo yindawo enkulu ukuba sifuna ukukula encebeni, ukuba singa uxolo Iwetu lungahlala luhleli, luye lusanda kude kube sekupeleni kohambo Iwetu. Nditi kufuneka ukuba sibe ngabafundi belizwi lika Tixo imihla ngemihla. Ukuba akulifundi uya kuba- nda, ungabi nanyameko ezindleleni ze Nkosi.

Enye indawo, yicinge into ofunda ngayo. Elilizwi andilisingisi kuma Kristu amatsha odwa, ndilisingisa kuwo onke. Abo basebenzana nelizwi ne mfundiso mabaman’ ukubuza ukuba lento itini kum ? Ndiwufumanela ntsikelelo nina umpefumlo wam kwindawo etile ye Sibalo ? Ndiya kwenzana entlalweni yam yemihla ngemihla oku ndikubona elizwini lika Tixo ? Hayi ukuba nkulu kwalo ndawo, kuba lisemi ilizwi le Nkosi elati, “ Ninentsikelelo ukuba niyazenza,” kuba xa singahlali njengokokukanya esinika kona i-Nkosi asinakuza sonwaba.

ngebotolo. Ize umhlaba bawulime kakulu, kwanjengokufuya kakulu. Ibanke ingalityalwa, kuba ibanke le nakuba izala amatole abityileyo, asimatole afayo, abe ke enjalo nje ingamatokazi odwa ewazalayo. Ukuze kulu nge, maze azamele ekuwutengeni kanye ku Rulumente. Kanjalo imfundo nelizwi zingafi.

1. Kumadoda angeka tengi anxamele uku- tenga. Ndiyavuyiswa kukuqonda ukuba lininzi kwenani lamadoda analomnqweno. Makazi kodwa ukuba u-Rulumente ufuna imali,akafunizinkomo,akafuni zigusha. Nditi ke tengisani inkomo ezi, negusha ezi, nokuba amanani azo apantsi—nina tengisani. Nditi bo, qalani kwangoku nje. Lenyanga kuya kutengiswa ngayo ingu December seyifikile. Mhlaumbi eli licam lokugqibela. Uti umntu enamashumi amahlanu enkomo, alibale kukuti akanamali, endaweni yokuzitengisa zonke, nokuba uzuze nani linina ngazo. Mhla selufuna umhlaba wakuselugqiba ngelokuti mautengise ucime amehlo kozitandayo. Kodwa ke noko yena umntu ongenamali, nokuba yimpahla eyaneleyo, makaze alumke nokuba unomnqweno—weyela. Umhlaba lo uke utshonise amadoda. Ipume inje ngenkuku enetileyo. Ndiyawazi ake atshona ngumhlaba lo. Kuba esuke indaba ayingena ngecala lencuka. Ukuba zingati impahla zalomzi zitengisiwe zingafiki ekulwini ezonto, lomfo mna bendigati makangayi makaqwebe.

Uhambelo pambili luko lona, nakuba eko amadoda abuye ngomva.

 ISIGIDIMI SAMAXOSA, OCTIOBER 1, 1879. 3